TRC รายได้พุ่ง หนุนกำไรไตรมาส 3/61 โตกระฉูด 98% มาที่ 43 ลบ.
TRC รายได้พุ่ง หนุนกำไรไตรมาส 3/61 โตกระฉูด 98% มาที่ 43 ลบ. จากปีก่อนกำไร 21.76 ลบ. ขณะที่งวด 9 เดือนกำไรลดลง 87.46% เหลือ 6.63 ลบ. จากปีก่อนกำไร 52.89 ลบ.
13 พ.ย. 2561

 บริษัท ทีอาร์ซี คอนสตรัคชั่น จำกัด (มหาชน) หรือ TRC รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานไตรมาสดังกล่าวมีผลกำไรเพิ่มขึ้น เนื่องจากรายได้จากการให้บริการก่อสร้าง 644.14 ล้านบาท เพิ่มขึ้นจากไตรมาสเดียวกันของปีก่อน 192.03 ล้านบาท
หรือคิดเป็น 42.47% รายได้ส่วนใหญ่มาจากโครงการระยะยาวยกมาจากปีก่อนของบริษัทฯ ได้แก่ โครงการ 1 st Transmission Pipeline Life Extension Project 28” Recoating Section และโครงการ BV4.19 PIG Launcher and Receiver Installationจากบริษัท ปตท. จำกัด (มหาชน) หรือ PTT
อีกทั้ง โครงการของบริษัท สหการวิศวกร จำกัด (บริษัทย่อย) ได้แก่โครงการปรับปรุงถนนประชาร่วมใจ-ถนนมิตรไมตรีจากกรุงเทพมหานครและหน่วยงานอื่นๆของรัฐ (เช่น การไฟฟ้านครหลวงการประปานครหลวง เป็นต้น) โดยรายได้ที่เพิ่มขั้นส่วนใหญ่เป็นรายได้ที่มาจากงานวางระบบท่อที่บริษัทฯมีความชำนาญจึงสามารถบริหารจัดการและดำเนินการ
ส่งมอบงานได้ตามแผน
ขณะที่รายได้จากการขาย 1.71 ล้านบาท เป็ นการจา หน่ายน้า ประปาให้แก่อุตสาหกรรมและชุมชนบริเวณตำบลตาสิทธิ์ อำเภอปลวกแดง จังหวัดระยอง ของบริษัท ทีอาร์ซี ยูทิลิตี้ จำกัด (“TRCUT”) บริษัทย่อยที่เริ่มดำเนินการในเชิงพาณิชย์เดือนมีนาคม 2561
อนึ่ง ในไตรมาส 3/61 บริษัท สหการวิศวกร จำกัด (บริษัทย่อย) ได้รับงานใหม่ 3 โครงการ มูลค่ารวม 1,464 ล้านบาท โครงการที่สำคัญ ได้แก่
1. โครงการก่อสร้างสะพานข้ามแยก ณ ระนอง จากกรุงเทพมหานคร มูลค่างาน 1,257 ล้านบาท ระยะเวลา 900 วัน
2. โครงการปรับปรุงถนนสามวา จากกรุงเทพมหานคร มูลค่างาน 172 ล้านบาท ระยะเวลา 360 วัน
นอกจากนี้ เดือนตุลาคมถึงปัจจุบัน กลุ่มบริษัทฯได้รับโครงการใหม่ 3 โครงการ มูลค่ารวม 633 ล้านบาท โครงการสำคัญ ได้แก่ บริษัท สหกรวิศวกร จำกัด (บริษัทย่อย) ได้รับโครงการงานจ้างเหมาออกแบบและก่อสร้างศูนย์กระจายสินค้าผลิตภัณฑ์หล่อลื่น จากบริษัท ปตท.น้ำมันและการค้าปลีก จำกัด (มหาชน) มูลค่างาน 600 ล้านบาท ระยะเวลา 450 วัน